VANHA TESTAMENTTI AVAUTUU
5. MOOSEKSEN KIRJA, osa 2
Viimeksi jäimme toisen puheen alkuun.
Mooses piti kolme puhetta uudelle sukupolvelle, -
joka oli leiriytynyt Jordanin tälle puolelle.
Ensimmäisessä puheessa, luvuissa 1-4, hän muistelee menneisyyttä, -
Siinain jälkeisiä päiviä, -
jolloin Jumala oli tehnyt liiton heidän vanhempiensa kanssa.
Hän sanoi, että Siinailta Luvattuun maahan on vain 11 päivän matka.
Silti vanhemmilta meni siihen 15 490 päivää. Miksi?
Vastaus oli: uskon puute.
He menivät suoraan Luvattuun maahan, Kaades Barneaan.
He lähettivät jokaisesta 12 heimosta yhden miehen vakoilemaan -
ja selvittämään, kuinka sinne parhaiten pääsisi.
Vakoojat palasivat ja kertoivat, että se on ihana maa.
He toivat suuria rypäleterttuja maidon ja hunajan maasta.
Tämä on Israelin matkailuviraston merkki.
He sanoivat, että ruoka on ihanaa, -
mutta sen maan ihmiset olivat suurikokoisia.
Juutalaiset eivät ole pitkiä.
He kertoivat, että kaupunkien muurit ulottuivat taivaisiin.
Vakoojat äänestivät. Kymmenen sanoi, ettei sinne päästä ikinä.
Kaksi sanoi: "Totta kai me sinne pääsemme, Jumalan avulla."
Mooses sanoi heidän ratsastaneen Jumalan harteilla.
Kun pikkupoikana olin isäni harteilla, -
olin suurempi kuin kaikki muut ja näin muurien yli.
Mooses kysyi: "Mitä tässä murehditaan?"
Enemmistö meni kymmenen eikä kahden mukaan.
Mooses sanoi: "Yksikään teistä ei pääse siihen maahan," -
"paitsi kaksi, Joosua ja Kaaleb."
Se ei ollut syy, miksi Mooses ei päässyt Luvattuun maahan.
Hän niskuroi Jumalaa vastaan paljon myöhemmin.
Jumala sanoi: "Sinäkään et pääse sinne, vain Joosua ja Kaaleb."
2,5 miljoonasta kaksi pääsi perille.
Kolme UT:n kirjoittajaa käytti sitä varoituksena kristityille.
Paavali, heprealaiskirje ja Juuda varoittivat uskovia sitä, -
että 2,5 miljoonasta vain kaksi pääsi perille:
Varmistakaa, että selviätte. Uskokaa loppuun saakka.
Heillä oli kaikki edessään.
Heidän taistelumoraalinsa petti.
Taistelussa tarvitaan strategiaa, taktiikkaa ja moraalia.
Niistä moraali on avaintekijä.
Jos ihmisistä tuntuu siltä, että he voittavat, he voittavat.
Jos heillä on tappiomieliala, he häviävät.
2. maailmansodan kenraali Montgomery oli tästä hyvä esimerkki.
Hän nosti Egyptiin vetäytyneiden joukkojensa taistelumoraalia sanoen:
"Mehän voitamme tämän!" Ja he voittivatkin.
Se on kiinni siitä, uskooko selviävänsä.
Valitettavasti israelilaiset eivät uskoneet.
Vaikka Jumala oli ollut uskollinen, he olivat uskottomia.
4. luvussa sanotaan: "Lapset, älkää olko vanhempienne kaltaisia."
"He menettivät uskonsa ja maansa."
"Pitäkää te uskonne, niin saatte pitää maan."
Saarna on helppo ymmärtää, joten siirrytään kirjan pääopetukseen.
Se ei ole kovin mielenkiintoista luettavaa.
Meitä kiinnostavat tarinat, ei lakiteksti.
Ihmiset kyllästyvät siihen. Silti se on mielenkiintoinen osa.
Toinen puhe on pisin.
Kenties Mooses piti sen viimeisen elinviikkonsa kolmantena päivänä.
Siinä kerrotaan, kuinka heidän pitää elää Luvatussa maassa.
Se alkaa Jumalan vanhurskaan elämäntavan perusperiaatteilla -
eli kymmenellä käskyllä.
Ne sisältävät perusperiaatteet. Niissä on kyse kunnioituksesta.
Kunnioita Jumalaa, Hänen nimeään, Hänen päiväänsä.
Kunnioita vanhempiasi, elämää, avioliittoa, omaisuutta, -
ihmisten mainetta.
Nopein tapa tuhota yhteisö on tuhota kunnioitus.
Juuri sitä olemme saaneet nähdä omassa maassamme -
pääasiassa TV:n komediaohjelmien kautta.
Eräs tunnettu koomikko sanoi: "Meille mikään ei ole pyhää."
Toisin sanoen: "Aiomme tuhota kaiken kunnioituksen."
Kunnioituksen kuninkaallisia, lakia, hallintoa ja toisiamme kohtaan.
Jos tuhoaa kunnioituksen, tuhoaa yhteisön.
Alussa on siis ne kymmenen käskyä.
On mielenkiintoista vertailla Mooseksen lakia -
pakanayhteiskuntien huonoimpiin ja parhaimpiin lakeihin.
Kun vertaa Mooseksen lakia esimerkiksi amorilaisten lakiin, -
kuinka puhdas ja pyhä laki se onkaan.
Ihmiset ovat terveempiä ja onnel- lisempia, jos he elävät sen mukaan.
On myös mielenkiintoista verrata Mooseksen ja Hammurabin lakia.
Hammurabi oli amorilainen kuningas, -
joka hallitsi Babylonin eli Baabelin kaupunkia.
Pariisin Louvressa on esillä kivipylväs, -
joka löytyi Persian Susasta.
Siihen on kaiverrettu Hammurabin 282 lakia.
Ne kirjoitettiin 300 vuotta ennen Mooseksen syntymää.
Tutkijat ovat vertailleet lakeja. Tulokset ovat hämmästyttäviä.
Ei tappamista, ei aviorikosta, ei varastamista, ei vääriä todistuksia.
Ne mainittiin Hammurabin laissa 300 vuotta aiemmin.
Kuuluisa koston laki, "silmä silmästä, hammas hampaasta" -
on myös kaiverrettuna kiveen.
Monet sanovat, että nämä lait olivat yleisiä.
Ainakin kuningas Hammurabi tunsi ne.
Paavali sanoo Room. 2:ssa, -
että Jumala on kirjoittanut lakinsa pakanoiden sydämiin.
Toisin sanoen ihmiset tietävät näiden asioiden olevan väärin.
Jumala on kirjoittanut lakinsa heidän sydämiinsä.
Jokainen maailman yhteiskunta on aina pitänyt insestiä vääränä.
Jumala on kirjoittanut lait ihmisten sydämiin -
ja vielä selvemmin Mooseksen lakiin.
Mooseksen ja Hammurabin laeissa on toki myös suuria eroja.
Hammurabin laissa oli lähinnä vain yksi rangaistus kaikkeen, kuolema.
Mooseksen laissa kuolemanrangaistus on aika harvinainen.
Kuolemantuomioon johtavia rikkeitä on Mooseksen laissa vain 15.
Siten Mooseksen laki ei ole niin julma kuin ihmiset väittävät.
Toinen suuri ero on se, -
että Mooseksen laissa orjia ja naisia pidetään ihmisinä, -
kun taas Hammurabin laissa he ovat omaisuutta.
Hammurabin laissa naisilla ei ole samanlaisia oikeuksia.
Hammurabin laissa on myös luokat.
Se erottelee aateliset ja tavallisen kansan.
Eri luokille on eri lait.
Mooseksen laissa, Jumalan laissa, ei ole luokkakäsitettä.
Sama laki pätee kaikkiin.
Mooseksen laki ei ole vain yksi laki muiden joukossa.
Vaikka Jumala on kirjoittanut lakinsa pakanasydämiin, -
laeissa on tekninen ero.
Hammurabin lait ovat kasuistisia lakeja.
Ne esitetään ehtoina: jos teet näin, sinun on kuoltava.
"Jos teet näin" - se on ehto.
Mooseksen lait ovat esitetty apodiktisessa muodossa.
Niitä ei esitetä ehtoina vaan käskyinä: Et saa tehdä tätä.
Kaikki Hammurabin lait sanovat: "Jos teet näin, sinua rangaistaan."
Mooseksen lait sanovat: "Et saa tehdä näin."
Vain Jumalalla on oikeus puhua niin.
Ihmisten lait ovat yleensä kasuistisia.
Jumalalla on oikeus sanoa: "Älä tee tätä. Minä käsken sinua."
Hän on Kuningasten Kuningas.
Toisen puheen loppuosassa, 5. Moos. 12 - 26:ssa -
käsitellään yksityiskohtaisesti valtava määrä asioita.
Käyn läpi vain otsikot, niin näette, miten laajalti asioita on käsitelty.
Ensinnäkin on paljon uskonnollisia lakeja.
Ne kattavat epäjumalanpalveluksen, josta saa kuolemantuomion.
Ne kattavat spiritismin, vainaja- henkien manaamisen ja noituuden, -
joista saa kuolemantuomion.
Ne kattavat jumalanpilkan, -
ensihedelmien ja parhaiden hedelmien pyhittämisen, kymmenykset, -
ja erityiset kymmenykset joka kolmas vuosi -
muukalaisille, orvoille ja leskille.
Sapattilait olivat jotakin uutta.
Ennen Moosesta kukaan ei viettänyt sapattia.
Se oli helpotus orjille, jotka raatoivat joka päivä.
Nyt he saivat pitää yhden lepopäivän viikossa.
Jotkut luulevat, että sapattikäsky oli voimassa alusta asti, -
mutta se alkoi vasta Mooseksesta ja päättyi Kristukseen.
Laissa mainitaan juhlat, pääsiäinen, helluntai ja lehtimajanjuhla.
Mainitaan uhrit ja valat. Jos vannoo valan Jumalalle, -
se täytyy pitää oman iankaikkisen pelastuksen menettämisen uhalla.
Oli lakeja, jotka määräsivät erillään pitämisen.
Minulla on puku, joka maksoi 25 euroa.
Se on tehty villasta ja polyesteristä.
Rikon Mooseksen lakia.
Juutalainen suku auttaa minua siinä. Täällä lukee: "Marks & Spencer".
Laissa kielletään sekoitekankaiden käyttö.
Eri lajien siemeniä ei saa sekoittaa.
Ei saa yhdistää sitä ja tätä.
Ei saa kyntää härällä ja aasilla.
Ne liittyivät hedelmällisyys- kulttiin, jota maassa harjoitettiin.
Pakanakansa uskoi, että eri asioiden yhdistely toi hedelmällisyyttä.
Se uskoi kankaiden yhdistelyn tekevän vaatteet hedelmällisiksi.
Jumala antaa hedelmällisyyden. Sitä ei saa yhdistelemällä asioita.
Siksi erottelulait ovat 5. Moos. kirjan uskonnollisessa osiossa.
Sitten on hallintoa koskevat lait.
Mukana on lakeja kuninkaasta, vaikka heillä ei edes ollut kuningasta.
Jumala tiesi, että eräänä päivänä he haluaisivat kuninkaan.
Laissa mainitaan eräs mielenkiintoinen seikka.
Kuninkaan piti kirjoittaa Mooseksen laki omakätisesti -
ja lukea sitä säännöllisesti.
Kuvittele, että Englannin kuningatarta käskettäisiin -
kirjoittamaan Raamattu käsin ja lukemaan sitä säännöllisesti.
Se varmisti, että kuningas tunsi lain.
Kuninkaalla ei saanut olla paljon vaimoja, hevosia tai rahaa.
Sitten on tuomareita ja vetoomus- tuomioistuinta koskevia lakeja.
Oikeuden halventamisesta sai kuolemantuomion.
Siinä on oikeutta koskevia lakeja: ei lahjuksia eikä puolueellisuutta.
Vähäosaisten piti saada sama kohtelu kuin vauraidenkin.
Sitten on todistajia koskevia lakeja.
Pitää olla ainakin kaksi tai kolme yksimielistä todistajaa.
Väärästä todistuksesta sai saman tuomion -
kuin minkä syytetty kärsisi syylliseksi tuomittuna.
Siksi sanotaan: "Silmä silmästä, hammas hampaasta."
Jos syytetty saa tuhannen euron sakot, väärän todistukseni takia, -
minun täytyy maksaa tuhat euroa. Se on täysin reilua.
Rangaistuksista ruoskaniskujen enimmäismäärä oli 40 iskua.
Yleensä annettiin 39, jotta lakia ei rikottaisi vahingossakaan.
Sen yli ei saanut mennä, sillä se oli ihmisarvoa alentavaa.
Ruumista ei saanut jättää puuhun roikkumaan auringonlaskun jälkeen -
pilkanteon kohteeksi.
Paavali mainitsee sen puhuessaan Gal. 3:ssa Jeesuksesta ristillä.
Sitten oli lakeja erityisistä rikoksista.
Murhasta sai aina kuolemantuomion, ellei kyseessä ollut tahaton tappo.
Vahingossa tappoon syyllistynyt voi paeta turvakaupunkiin.
Myös sieppauksesta sai kuolemantuomion.
On lakeja raiskausta ja pahoinpitelyä vastaan.
On lakeja varastamista ja rajamerkkien siirtämistä vastaan.
Ihmiset merkitsivät peltonsa kivillä.
Yöaikaan jotkut siirtelivät kiviä. Se oli vakava rikos.
On terveyslakeja, lakeja parantumattomasta ihotaudista.
Raamatussa spitaali-sana tarkoittaa monia ihotauteja, -
ei pelkästään lepraa.
Kiellettiin kuolleiden eläinten syöminen.
Määritettiin puhtaat ja epäpuhtaat ruoat.
Lähes kaikki juutalaiset ovat käsittäneet väärin erään käskyn:
"Älä keitä vohlaa emänsä maidossa."
Juutalaiset ovat rakentaneet kosher- järjestelmän yhden jakeen varaan.
Keittiössä pitää olla erilliset kattilat, pannut ja pesualtaat -
maitotuotteille ja lihalle.
He ovat ymmärtäneet asian täysin väärin.
Siinäkin oli kyse pakanoiden hedelmällisyysriitistä.
Vohla pakotettiin insestiin emänsä kanssa, -
kun se keitettiin emänsä maidossa.
Se kiellettiin juutalaisilta, -
mutta he rakensivat ruoka- järjestelmän yhden jakeen varaan.
Sitten oli hyvinvointilakeja.
Pellon reunoille piti jättää tähkiä köyhille.
Laki määräsi auttamaan naapuria kadonneen eläimen etsimisessä.
Sanotaan, ettei puivan härän suuta saanut sitoa.
Sen piti saada syödä sitä, mitä se pui.
Paavali sovelsi sitä saarnaajiin.
Hän sanoi: "Kun saarnaaja pui teille ruokaa," -
"avustakaa häntä taloudellisesti."
Linnun pesästä sai ottaa munia mutta ei emoa.
Emo piti säästää, jotta se voi munia lisää.
Oli sodankäyntiä sääteleviä lakeja. Sodassa ei saanut kaataa puita.
Ajattelin sitä, kun amerikkalaiset myrkyttivät Vietnamin viidakoita.
Jumala sanoi, ettei puita vastaan taistella vaan ihmisiä.
Tämä on Geneven sopimus kauan ennen Geneveä.
Säädettiin sotilaiden vessajärjestelyistä.
Lain mukaan naimisiin mennyt sotilas voi jäädä kotiin vuodeksi.
Upea laki, eikö totta?
Annetaan aikaa tutustua vaimoon ja lujittaa avioliitto.
Sotaan ei lähdetä avioliiton kustannuksella.
Loin lakeihin yleiskatsauksen. Lakeja on satoja.
Ensinnäkin niiden laajuus on merkille pantavaa.
Ne kattavat koko elämän vessa- järjestelyistä jumalanpalvelukseen.
Vaatteista ruuanlaittoon.
Jumala on kiinnostunut koko elämästäsi.
Oikein eläminen ei koske vain sunnuntain jumalanpalvelusta -
vaan koko elämää.
Mooseksen laki kertoo, että kaikelle on oikea tapa.
Hän haluaa ihmisten elävän oikein koko elämän alueella.
Toiseksi lait ovat sikin sokin.
Niputin ne äsken aiheittain, mutta ne esiintyvät kirjassa sekaisin.
Ensin kielletään kamelien syöminen. Sitten annetaan juhlalait.
Tämä ei sovi nykyaikaiseen länsimaiseen mieleen.
Haluaisimme järjestää ne aiheittain.
Jumala sanoo, ettei elämässä ole erottelua.
Erotamme hengelliset ja maalliset asiat. Jumala ei sitä tee.
Se ei kata vain koko elämää vaan myös elämän kokonaisuuden.
Nykyään puhuttaisiin holistisuudesta.
Jumala on mukana niin ruokailussa kuin jumalanpalveluksessa.
Samasta elämästä on kyse.
Juutalaisessa rukouskirjassa on ihana vessarukous.
Meistä se on vitsikästä, ja naureskelemme sille.
Siinä sanotaan: "Herra, kiitän siitä, että ruumiini toimii" -
"ja että oloni on helpottunut."
Käyn monien kristittyjen kotona ja siten myös vessoissa.
Vessoissa on hengellisiä kirjoja ja seinillä hengellisiä tekstejä.
Teksteillä ei ole mitään tekemistä sen kanssa, miksi olen vessassa.
Kun tulet vanhaksi, kadut, -
ettet kiittänyt Jumalaa silloin, kun rakkosi ja suolesi toimivat.
Jumalalle se on kaikki yhtä, koko elämä.
Pyhä elämä on oikein elämistä joka osa-alueella.
Kolmas asia oli lakien tarkoitus.
Tarkoitus ei ollut pilata iloa tai aidata ihmisiä rajoituksilla.
Koko ajan sanotaan: "Jotta kaikki olisi teillä hyvin".
Jumala sääti lait, koska Hän haluaa meidän olevan terveitä ja onnellisia.
Ja sitten me pidämme Jumalaa komentelevana ja kieltävänä.
Opettaja kysyi pojan nimeä. Poika vastasi: "Kalle älä"
"Niin äiti minua aina kutsuu."
Me pidämme Jumalaa helposti määräilevänä.
Hän antoi lait, jotta voisimme kaikessa hyvin.
Sitähän me aina kysymme: "Kuinka voit?"
Hän kantoi huolta israelilaisten hyvinvoinnista.
Siksi on hyvä lukea nämä lait.
Myös kolmas ja Mooseksen viimeinen puhe on kaksiosainen.
Ensimmäisessä osassa hän sanoo, että heidän pitää ratifioida laki.
Jumala jakaisi vedet, kuten hän jakoi ne heidän vanhempiensa edestä.
Heidän pitäisi käydä läpi siunaukset ja kiroukset -
ja soveltaa ne heihin itseensä Ebal- ja Gerissim-vuorella.
Vierailin Gerissim-vuorella. Siellä asuu yhä muutama samarialainen.
Heillä on Mooseksen laki. He eivät tunnusta muita Raamatun kirjoja.
He tekevät käärökopioita vanhoista peltipurkeista -
ja kirjoittavat niihin osan laista.
Tässä on samariankielinen ote Mooseksen laista.
Heillä on vuosisatoja vanha käärö. Tämä on sen kopio.
Oikea on korkeudeltaan vähän yli toista metriä.
He pitävät sitä näytillä maksua vastaan, sillä he ovat köyhiä.
Samarialainen nainen kysyi: "Missä meidän kuuluu palvoa Jumalaa?"
"Tällä Gerissim-vuorella vai tuolla toisella?"
Jeesus sanoi: "Kyse ei ole vuorista vaan hengestä ja totuudesta."
Ne ovat akustisesti uskomattomia. Niissä on kovera seinämä.
Se on kuin suuri areena, jossa on kaksi huippua.
Kiroukset huudettiin yhdeltä vuorelta ja siunaukset toiselta.
Kansan täytyi huutaa "aamen" joka siunauksen ja kirouksen jälkeen.
Eräässä saarnassa sanoin: "Luetaan kiroukset. Sanokaa aina 'aamen.'"
"Kirottu on jokainen, joka ei kunnioita isäänsä ja äitiänsä."
"Kirottu on jokainen, joka siirtää rajamerkkejä."
"Kirottu on jokainen, joka johtaa sokean harhaan."
"Kirottu on jokainen, joka riistää muukalaiselta, orvolta" -
"tai leskeltä hänen oikeutensa."
"Kirottu on jokainen, joka makaa lähimmäisensä vaimon kanssa."
"Kirottu on jokainen, joka maksusta surmaa syyttömän ihmisen."
"Kirottuja ovat armottomat, avionrikkojat," -
"toisen omaa himoitsevat, epäjumalan palvojat, pilkkaajat, juopot."
Seurakunta hiljeni hiljenemistään.
Aamenet hiipuivat vähitellen.
Joku kysyi tilaisuuden jälkeen: "Tiedätkö, miksi hiljenimme?"
"Huomasimme kiroavamme itsemme."
Luin äsken 5. Moos. 28:aa.
Se on myös anglikaanien rukouskirjan paastonajan teksti.
Seurakunta ei tiennyt, että luin rukouskirjaa.
Seurakunnat eivät uskalla käyttää tekstiä nykyään, -
koska he pelkäävät suututtavansa ihmiset.
Millainen vaikutus olisi sillä, -
jos jokainen kirkko kiroaisi nuo ihmiset aina paastonaikana?
Paavali sanoo Galatalaiskirjeessä, -
että jos joku saarnaa erilaista evankeliumia, hänet pitää kirota.
Se on selvä toimintamalli. Sanat ovat voimallisia.
Siunaukset ovat voimakkaita, samaten kiroukset.
Kiroamissana on: voi!
Mooses käski mennä vuorten juurelle huutamaan kiroukset ja siunaukset.
Kansan piti huutaa: "Aamen". Se oli liiton vahvistamista.
Olette siunatut ja nautitte maasta, jos pidätte lait, -
ja kirotut, jos ette pidä.
Loppu Vanhan testamentin historiaa on juuri sitä.
5. Moos. 28 on kuin Israelin historiaa 4 000 vuoden ajalta.
Jumala sanoo: "Jos teette pahaa ettekä välitä," -
"vaikka annan sateen lakata ja lähetän vihollisen kimppuunne," -
"hajotan teidät ympäri maailmaa, ja teistä tulee pilkan alaisia."
Oletteko kuulleet juttua skotista, irlantilaisesta ja juutalaisesta?
Se on ennustettu 5. Moos. 28:ssa.
5. Moos. 28 valaisee Israelin historiaa tähän päivään saakka.
Jumala on pitänyt lupauksensa siunata ja kirota heitä.
Heitä on siunattu ja kirottu enemmän kuin mitään muuta kansaa.
Se todistaa, että Jumala on olemassa ja että Hän on Israelin Jumala.
Luvussa 32 Mooses laulaa. Hän on 120-vuotias.
Hänen näkönsä ei ollut heikentynyt, ja hänellä täytyi olla hyvä ääni.
Mooses oli muiden profeettojen tavoin muusikko.
Profetoiminen ja musiikki esiintyvät rinnakkain läpi Raamatun.
Daavid oli profeetta, ja Hän kirjoitti Raamattuun lauluja.
Mooses lauloi sisarensa Miriamin kanssa.
Eräs hänen laulunsa lauletaan aselevon päivänä Britanniassa.
"Oi Jumala apumme kaukaisista ajoista, toivomme tulevissa"
"Riittävä on kätesi yksin, puolustuksemme on pitävä"
Tässä me vähän huijaamme.
"Riittävä on kätesi yksin, puolustuksemme on pitävä," -
"mutta meillä on pari ydinpommia varmuuden vuoksi."
Se on Mooseksen laulu. Se perustuu Psalmiin 90.
5. Moos. 32:ssa hän laulaa:
"Jumalaan voi luottaa täydellisesti."
"Hän muuttumaton, luotettava. Hän on kalliomme."
"Hän on uskollisuuden Jumala, eikä Hänessä ole epäoikeudenmukaisuutta."
Tunnistatteko laulun? Lauletaan se. Missä olet, Max?
Mikä numero se on? 12.
Aikaa on vähän, joten lauletaan se nopeasti. Anna vain alkusävel.
Hän on turvamme, kalliomme
Teoissaan täydellinen, kaikki Hänen tiensä ovat oikeat
Hän on turvamme, kalliomme
Teoissaan täydellinen, kaikki Hänen tiensä ovat oikeat
Hän on uskollinen Jumala, ei Hän vääryyttä tee
Hän on vanhurskas, tuomioissaan oikea
Hän on uskollinen Jumala, ei Hän vääryyttä tee
Hän on vanhurskas, tuomioissaan oikea
Lauloimme juuri Mooseksen laulun. Ilmestyskirjassa sanotaan, -
että kun pääsemme kunniaan, kuulemme Mooseksen laulun jälleen.
Jumalan käsky tuhota amorilaiset ei ollut Moosekselle ongelma.
Hän sanoi, ettei Jumala tee vääryyttä. Hän on uskollinen, hyvä.
Luvussa 33 Mooses siunaa 12 heimoa, yhden kerrallaan.
Hän todella oli profeetta, koska hän näki kunkin heimon tulevaisuuteen -
ja siunasi jokaisen.
Yhtä heimoa hän ei siunannut, ja se heimo katosi.
Kuten tiedätte, Raamatun edetessä 12 heimoa muuttuvat.
Niin kuin 12 opetuslapsestakaan yksi ei selviytynyt, -
yksi 12 heimostakaan ei selviytynyt.
Luvussa 34 kerrotaan Mooseksen kuolemasta ja hautaamisesta.
Olen aika varma, ettei hän kirjoittanut sitä.
Oletettavasti Joosua lisäsi sen.
Hän kuoli yksin selkä kalliota vasten Nebon vuoren huipulla.
Hän katseli Jordanin yli Luvattua maata, johon hän ei koskaan pääsisi.
Hän pääsi sinne kerran satoja vuosia myöhemmin.
Hän keskusteli Jeesuksen kanssa erään vuoren huipulla.
Hänet haudattiin Nebo-vuorelle. Hänen hautaansa ei ole löydetty.
Juudan kirjeessä sanotaan, että enkeli tuli hautaamaan hänet.
Paholainen seisoi Mooseksen ruumiin vierellä.
Se sanoi: "Tämä mies on minun. Hän murhasi egyptiläisen."
Enkeli oli arkkienkeli, Mikael.
Mikael sanoi paholaiselle: "Herra nuhdelkoon sinua."
Enkeli hautasi Mooseksen.
Hän hautasi tietenkin vain Mooseksen ruumiin, -
hänen henkensä meni Herran luo. Häntä surtiin kuukauden ajan.
He etsivät hänen ruumistaan, mutta he eivät löytäneet sitä.
Siihen tarina päättyy.
5. Moos. on Vanhan testamentin tärkein kirja.
Se on avain Israelin koko historiaan.
He valloittivat vain vuoret ja jättivät laaksot amorilaisille.
Lauantai-iltaisin miehet menivät laaksoihin tyttöjen luo.
Siitä alkoi surullinen tarina.
Pian he elivät niin kuin kaikki muutkin siellä.
Profeetat varoittivat, että jos meno jatkuu, Jumala kiroaa heidät.
Joka profeetta viittaa 5. Mooseksen kirjaan.
Tuhannessa vuodessa he saivat kaiken, mitä Jumala lupasi.
Aabrahamista Daavidiin meni tuhat vuotta.
Seuraavan 500 vuoden aikana he menettivät kaiken.
Koko Israelin historian voi tiivistää kahteen virkkeeseen.
Kuuliaisuus ja vanhurskaus toivat heille siunauksen.
Tottelemattomuus ja pahuus toivat heille kirouksen.
5. Moos. kirja on tärkeä myös Uuden testamentin kannalta.
Sitä lainataan 80 kertaa 27 kirjassa.
Jeesus tunsi 5. Moos. kirjan hyvin.
Saatana kiusasi Häntä samassa Juudean erämaassa, -
jota Mooses katseli kuollessaan.
Kun Jeesusta kiusattiin, Hän puolustautui Kirjoitusten avulla.
Hän lainasi joka kerta 5. Mooseksen kirjaa.
"Ei ihminen elä pelkästään leivästä," 5. Moos. kirja
Näettekö, miten tärkeä se on?
Vuorisaarna on täynnä 5. Mooseksen kirjaa.
Samarialaisen naisen mainitsin jo.
Hän kysyi, millä vuorella Jumalaa kuuluu palvoa.
Jeesus vastasi: "Ei kummassakaan."
"Tulee aika, jolloin palvomme hengessä ja totuudessa."
Jeesus tiivisti Mooseksen lain 5. Moos. kirjan sanomalla:
"Rakasta Herraa koko sydämelläsi, mielelläsi ja voimallasi."
Jopa tiukimman lakitekstin sisällä yleisin sana on rakkaus.
31 kertaa lakitekstin sisällä mainitaan rakkaus.
Jeesus sanoi: "Jos rakastatte minua, pidätte käskyni."
Lain ja rakkauden välillä ei ole ristiriitaa.
Jos rakastat Herraa, pidät Hänen käskynsä.
Paavali kutsui rakkautta lain täyttymykseksi.
Kyse ei ole lakihenkisyydestä vaan rakkaudesta.
Kuuliaisuus mainitaan 31 kertaa. Rakastaminen on kuuliaisuutta.
Jumalan puolelta rakkaus on uskollisuutta, -
rakastaa jotakuta niin paljon, että haluaa tehdä sen, mitä hän haluaa.
Joskus laki ja rakkaus asetetaan vastakkain.
Lain pitäminen on rakkauden osoitus lain antajaa kohtaan.
Kun Jeesukselta kysyttiin, mikä on laki, hän vastasi: Rakasta.
Kaksi suurinta käskyä ovat: Rakasta Jumalaa ja rakasta lähimmäistäsi.
Mooses ja Elia puhuivat Jeesuksen kanssa.
He puhuivat eksoduksesta, jonka Jeesus aikoi tehdä Jerusalemissa.
Eksodus tarkoittaa orjuudesta vapauttamista.
Jeesuksen ristinkuolema oli meidän eksoduksemme.
Paavali viittaa monta kertaa 5. Moos. kirjaan, -
kun hän painottaa todellista uskon harjoittamista.
Jumala on kiinnostunut ympärileikatuista sydämistä, -
joista on pahuus leikattu pois -
ja jotka ovat vapaita rakastamaan Herraa ja elämään oikein.
Toivottavasti luentoni on herättänyt halun lukea 5. Moos. kirjaa.
Lukekaa kolme puhetta yksitellen ja pohtikaa niitä.
Ymmärtäkää, että tämä on kaikki meidän historiaamme.
Me olemme nyt Aabrahamin lapsia.
Meidät on oksastettu Israelin öljypuuhun, -
ja siksi emme lue vierasta historiaa, vaan omaa historiaamme.
Jumala kohtelee meitä samalla tavalla kuin heitäkin.
On tottelevaisuutta ja tottelemattomuutta, -
vanhurskautta ja pahuutta.
Emme voi käyttäytyä kuten pakanat ympärillämme.
Jumala sanoi israelilaisille: "Menkää maahan ja ottakaa se" -
"mutta älkää eläkö niin kuin sen maan asukkaat elävät."
"Muuten lähetän jonkun ottamaan maan pois teiltä."
Paavalin mukaan nämä on kirjoitettu meille esimerkiksi, -
jotta oppisimme heidän virheistään emmekä tekisi samoja virheitä.
Sillä edelleen Jumala haluaa pyhiä ihmisiä, -
jotka ovat myös terveitä ja onnellisia ihmisiä. Aamen.
Pawsonin opetussarjoja voi tilata TV7:n verkkokaupasta: www.tv7.fi/kauppa tai kauppa@tv7.fi
Suomennos: TV7